b'\n_START_ARTICLE_\nLarisa Vrhunc\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je leta 1990 kon\xc4\x8dala \xc5\xa1tudij glasbene pedagogike, leta 1993 pa \xc5\xa1tudij kompozicije (razred Marijana Gabrijel\xc4\x8di\xc4\x8da). Leta 1991 je prejela \xc5\xa1tudentsko Pre\xc5\xa1ernovo nagrado. Iz kompozicije se je izpopolnjevala v Salzburgu (Mozarteum), v \xc5\xbdenevi in v Parizu._NEWLINE_S svojimi skladbami uspe\xc5\xa1no sodeluje na mnogih tekmovanjih sodobne resne glasbe. Na Filozofski fakulteti Univerze v Ljubljani je docentka na Oddelku za muzikologijo.'